1926 m. Lietuvos futbolo taurės

1926 m. Lietuvos futbolo taurės – futbolo taurių turnyrai Lietuvoje, vykę 1926 m. Varžybos vyko nesistemingai ir nevieningai, apimdamos tik tam tikrus regionus (apygardas). Kai kur dėl taurės varžėsi tik dvi komandos.

 Pavasario taurė 

Turnyrą surengė LFLS centro valdyba.

 Suvalkijos zona 

Netrukus LFLS dominavo ne tik Marijampolėje, bet ir kovose su Vilkaviškio komandomis.

 Kooperacijos taurė 

Dėl Kooperacijos taurės pagal seną tvarką turėjo žaisti Kauno „Kovas“ ir Kauno „Makabi“, tačiau skubiai buvo paskelbta, kad šįkart pavasario rato nugalėtojas žais su praėjusiais metais prizą iškovojusia komanda. Tad vėl susitiko pagrindiniai varžovai – „Kovas“ ir Kauno LFLS. Rungtynėms teisėjavo Moravijos „Slavia“ (Čekoslovakija), kuri neseniai viešėjo Kaune, futbolininkas Razikas.

Taurę visiems laikams laimėjo LFLS komanda (pergalė trijuose turnyruose iš eilės). Rungtynes stebėjo prezidentas Kazys Grinius, premjeras Mykolas Sleževičius, krašto apsaugos ministras, generalinio štabo viršininkas.

 Lietuvos garbės taurė 

Trofėjų įsteigė dainininkas Kipras Petrauskas. Negavęs Futbolo komiteto pritarimo, jis vis tiek rinko pinigus solidžiai pereinamajai taurei (kainavo ~2000 litų), lygiomis dalimis trofėjų parėmė K. Petrauskas, profesorius Vladas Jurgutis, J. Romanas, Kaupas, inžinierius Landsbergis, Minetas, M. Yčas, Sidzikauskas, inžinierius Vizbaras, broliai Vailokaičiai. 1926 m. pavasarį taurė įteikta 1925 m. čempionui – Kauno „Kovui“.

 Šaltiniai 

 Nuorodos 
 LFF tauré 1926 (Foot.dk)